# Filtri datoteka

- Dijalog filtera datoteka
  - Opcije filtera
  - Dijalog filtera uredi
    - Tip izvorne datoteke, oblik naziva datoteke.
    - Kodni raspored izvornih i ciljnih datoteka
    - Naziv ciljne datoteke
      - Dijalog Dodaj/Uredi oblik

OmegaT se odlikuje filterima koji se mogu podešavati u izrazitoj mjeri. To će ti omogućiti da podesiš većinu njihovih operativnih funkcija. Filtri datoteka su djelići softvera koji su u stanju da:

- Iščitavaju dokument određenog formata. Kao što su, na primjer, plaintext datoteke.
- Ekstrahuju prevodivi sadržaj iz datoteke.
- Automatski izmjene nazive prevedenih datoteka postupkom zamjene prevodivog sadržaja sa njegovim prevodom.

Većini korisnika će odgovarati nivo opcija koje pruža "default" filter datoteka. Ako nisi jedan/na od njih, sa glavnog menija otvori glavni dijalog preko Opcije -> Filtri datoteka...

Upozorenje! Promena opcija filtera dok je projekt otvoren može dovesti do gubitka podataka. Imaj u vidu da ako pri otvorenom projektu promijeniš neke od opcija segmentacije, da ćeš morati iznova učitati projekt, kako bi softver prihvatio promjene.

# Dijalog filtera datoteka

Dijalog prikazuje različite raspoložive filtere. Ako za prevođenje datoteka određenog tipa ne želiš koristiti program OmegaT, možeš dezaktivirati filter tako što ćeš ukloniti «klik» znak pored tipa datoteke. OmegaT će prilikom učitavanja projekata, izostavljati dotične datoteke i u momentu sačinjavanja target dokumenata iskopiraće ih u neizmijenjenom obliku. Nekom kasnijom prilikom, kad odlučiš ponovno koristiti filter, potrebno je samo da umetneš «klik» znak u kućicu.

Klikni na Podrazumijevne vrijednosti da bi se filtri datoteka resetovali na default.

Radi odabiranja u kom će kodnom rasporedu djelovati filter tokom obrade datoteke, izaberi filter sa liste i klikni na Uredi.

## Opcije filtera

Tri filtera posjeduju svoje posebne opcije. Radi izmjene opcija, odaberi filter na listi sa liste i klikni na Opcije. Pomenuti filtri sa dodatnim opcijama su:

- Tekst datoteke
  Segmentacija odjeljka na prelomu redova, praznim redovima ili nikad.
    Ako su aktivna pravila za segmentaciju, tekst će se nadalje segmentirati po raspoloživim pravilima.
- XHTML datoteke
  Atributi prevoda
    Odabrani atributi će se pojaviti kao segmenti, u prozoru Editora.
  Odjeljak na <br>
    HTML tag <br> će za potrebe segmentacije proizvesti odjeljak.
- HTML i XHTML datoteke
  Deklaracija kodnog rasporeda
    OmegaT će dodati ili prepisati deklaraciju kodnog rasporeda na osnovu kodnog rasporeda izabranog za ciljnu datoteku.
  Atributi prevoda
    Odabrani atributi će se pojaviti kao segmenti, u prozoru Editora.
  Odjeljak na <br>
    HTML tag <br> će za potrebe segmentacije proizvesti odjeljak.

## Dijalog filtera uredi

Dijalog ti omogućava podešavanje oblika naziva izvornih datoteka za datoteke koje će filter preraditi, podešavanje naziva datoteka za prevedene datoteke, a možeš i birati koje će kodne rasporede koristiti za učitavanje datoteke i spašavanje njenog prevoda.

Radi izmjene oblika naziva datoteke, možeš, ili mijenjati direktno u poljima, ili klikni na Uredi.

Za dodavanje novog oblika naziva datoteke, klikni na Dodaj.

Isti dijalog se koristi za dodavanje oblika ili uređivanja nekog posebnog oblika. Taj je dijalog od koristi pošto u sebi uključuje i jedan poseban editor za oblik naziva datoteke u kome se mogu prilagođavati imena izlaznih datoteka.

### Tip izvorne datoteke, oblik naziva datoteke.

Kad Omegat nađe datoteku u svom izvornom direktorijumu, pokušava na bazi sufiksa datoteke izabrati filter. Preciznije rečeno, OmegaT pokušava da s nazivom datoteke sravni oblike naziva izvornih datoteka iz filtera.

Na primjer, oblik `*.xhtml` podudariće se s bilo kojom datotekom koja ima sufiks `.xhtml` . Ako odgovarajući filter bude nađen, njemu se dodjeljuje datoteka na obradu. Na primjer, za obradu datoteka sa sufiksom `.xhtml`, pod "default" će biti korišten filter XHTML.

Možeš mijenjati ili dodavati oblike naziva datoteka koje bi svaki od filtera trebalo da obrađuje.

Oblik naziva izvorne datoteke koristi džoker znake sličnim onima u Pretraživanju.

Znak '*' pronalazi nulu ili više znakova. Znak '?' pronalazi tačno jedan znak. Svi drugi znakovi predstavljaju sami sebe.

Na primjer, ako želiš da text filter obrađuje datoteke tipa «readme» (`readme`, `read.me`, i `readme.txt`) trebalo bi da koristiš oblik `read*`.

### Kodni raspored izvornih i ciljnih datoteka

Tek jedan ograničeni broj formata datoteka ima specificiran obavezan kodni raspored.

Formati datoteka koji ne specificiraju svoj kodni raspored, koristiće kodiranje koje namjestiš u ekstenziji koja prati njihovo ime. Na primjer, `.txt` datoteke će se učitavati pomoću default kodnog rasporeda na tvom OS-u. Možeš promijeniti izvorni kodni raspored za svaki od oblika naziva izvornih datoteka.

Takve datoteke mogu biti takođe napisane u bilo kojem kodnom rasporedu. Pod default, kodiranje prevedene datoteke je isto kao i ono u izvornoj datoteci.

Polja za izvorni (source) i target encoding, koriste kućice combo sa uključenim svim kodnim rasporedima za koje postoji podrška. <auto> prepušta izbor kodiranja programu OmegaT. Evo kako to program obavlja:

- OmegaT kodiranje izvorne datoteke otkriva tako što koristi deklaraciju o kodnom rasporedu, ako je ima (datoteke HTML, datoteke na bazi XML).
- Za neke od formata datoteka, OmegaT je podešena da koristi obavezno kodiranje ( Java properties, itd.)
- Za tekstualne datoteke OmegaT koristi default kodni raspored operativnog sistema.

### Naziv ciljne datoteke

Ponekad ćeš morati da automatskim putem preimenuješ datoteke. Na primjer, kad dodaješ jezički kod posle imena datoteke.

Oblik naziv datoteke za target prevedenu datoteku koristi posebnu sintaksu. Tako da, ako želiš urediti ovo polje, bilo bi poželjnije da radi ulaska u Dijalog uredi oblik, klikneš na Uredi.... Ako hoćeš da se vratiš na "default" konfiguraciju tog filtera, klikni na Podrazumijevane vrijednosti.

Takođe možeš i mijenjati ime direktno u polju oblika naziva ciljne datoteke u dijalogu filtera datoteka.

#### Dijalog Dodaj/Uredi oblik

- Pod default stoji `${filename}` -- puni naziv datoteke izvorne datoteke sa sufiksom, tako da je ime prevedene, isto kao ime izvorne datoteke.
- `${nameOnly}` omogućuje ti da umetneš ime izvorne datoteke bez sufiksa.
- `${extension}` -- sufiks izvorne datoteke.
- `${targetLocale}` - target lokalni kod (u obliku "xx_YY").
- `${targetLanguage}` - target jezik i kod države zajedno (u obliku "XX-YY").
- `${targetLanguageCode}` - samo target jezik ("XX").
- `${targetCoutryCode}` - samo target državu ("XX").

Napomene pravne prirode