| Зьмест | папярэдняе: Зьмест | наступнае: Сыстэмныя патрабаваньні

# Уводзіны

Стваральнік OmegaT — Keith Godfrey, цяпер праца працягваецца з удзелам многіх людзей.
Каардынатар праекта: Marc Prior.
Праграмісты: Максім Міхальчук (галоўны распрацоўнік на момант выпуску гэтай вэрсіі), Benjamin Siband, Sacha Chua, Henry Pijffers.
Іншыя ўдзельнікі праекта: Marc Prior, Jean-Christophe Helary, Samuel Murray, Дзьмітры Габінскі (каардынатар укладаньня дапаможніка капрыстальніка на момант выпуску гэтай вэрсіі).
Лякалізацыя OmegaT: Jean-Christophe Helary (інтэрфэйс і дакумэнтацыя на францускай), Sabine Cretella (інтэрфэйс і дакумэнтацыя на нямецкай), Дмитрий Габинский (інтэрфэйс і дакумэнтацыя на беларускай, інтэрфэйс і дакумэнтацыя на эспэранта, інтэрфэйс і дакумэнтацыя на расейскай), Juan Salcines и Cesar Escribano Esteban (інтэрфэйс і дакумэнтацыя на іспанскай).

Дзякуй усім астатнім, чый удзел дапамог стварыць OmegaT такой, якой праграма ёсьць зараз!

## Пра гэты дапаможнік

Гэты дапаможнік пакуль не завершаны. Дадатковая інфармацыя пра OmegaT находзіцца на сайце OmegaT. Калі ёсьць пытаньні або каментары па дадзеным дапаможніку, пазітыўныя або нэгатыўныя, іх варта накіраваць аўтару. Вітаем зваротную сувязь!

OmegaT распрацаваная на плятформе Linux, і каманда ў распрацоўцы не карыстаецца Windows. Хаця гэтая дакумэнтацыя прызначаная для карыстальнікаў OmegaT на ўсіх плятформах, частка тэрміналёгіі можа быць незнаёмай. Напрыклад, знак «/» у Linux адпавядае «\» у Windows, а «дырэкторыя» — тое ж, што і «тэчка».

## Што такое памяць перакладаў (translation memory)?

Памяць перакладаў выкарыстоўваецца падчас перакладу дакумэнтаў з адной мовы на іншую. Яна дапамагае перакладчыку, захоўваючы ўрыўкі тэксту ў базе зьвестак («памяць перакладаў») так, каб калі такі ж урывак («сэгмэнт») або частка яго сустрэнецца ізноў, можна было б адразу ўбачыць, як яго пераклалі раней. Каб памяць перакладаў стала сапраўды карысная, яе неабходна выкарыстоўваць доўгі час, каб назапасіць базу сэгмэнтаў і іхніх перакладаў.

## Якія асаблівасьці OmegaT?

На рынку сёньня шмат праграм, якія выкарыстоўваюць памяць перакладаў. Асаблівасьці OmegaT наступныя:

- яна працуе ў Java Runtime Environment, і можа быць выкарыстаная на мностве плятформаў, уключна з Windows, Linux, і Mac OS X;
- яна дармавая;
- яна пастачаецца з адкрытым зыходным кодам, і яе можна без абмежаваньняў распаўсюджваць і зьмяняць;
- пры яе распрацоўцы перавага давалася хуткасьці перакладаў, а не падтрымцы складанага фарматаваньня тэкстаў або мноства фарматаў файлаў;
- яна непасрэдна падтрымлівае фармат файлаў OpenOffice.org.

| Зьмест | папярэдняе: Зьмест | наступнае: Сыстэмныя патрабаваньні