# Pretraživanje

- Okno za pretraživanje
  - Pozivanje radnje pretraživanja
  - Mjesto pretraživanja
- Metodi pretraživanja
- Korištenje džokera
- Korištenje uobičajenih izraza
- Prikaz rezultata pretraživanja

# Okno za pretraživanje

## Pozivanje radnje pretraživanja

OmegaT omogućuje jak opseg pretraživačkih funkcija. Pozovi Okno za pretraživanje pomoću `Ctrl+F` i u prostor Traži sljedeće, unesi riječ ili frazu za kojima želiš tragati.

Ima i drugih načina, na primjer: selektuj riječ ili frazu u polju za uređivanje (target tekst aktivnog segmenta) i pritisni `Ctrl+F`. Riječ ili fraza se automatski ubaci u polje Traži sljedeće.

Ponovno pozivanje prozora Traži otvoriće jedan dodatni prozor za pretraživanje. Ako zaboravljaš da ih zatvaraš, desiće ti se na kraju da ih bude podosta otvorenih.

## Mjesto pretraživanja

Pretraživanje se obavlja kako u izvornom, tako i u prevedenom dijelu projekta. Možeš pretraživati

- samo projekt (namješteno pod default)
- Projekt kao i referentne memorije prevoda u /tm/ (klikni u poljce Traži u TM)
- jednu datoteku ili direktorijum koji sadrže set datoteka (klikni u poljce Pretražuj datoteke)

U potonjem slučaju, OmegaT će jedino tragati po datotekama koje može učitati (pogledaj Podržane formate datoteka).

# Metodi pretraživanja

Izaberi metod pomoću okruglih polja za potvrdu. Može se birati između dva metoda pretraživanja:

Pretraživanje po tačnom terminu
  Pomoću njega traga se za segmentima koji sadrže traženu nisku.
Pretraživanje po ključnoj riječi
  Pomoću njega traga se za segmentima koji sadrže sve ključne riječi, nezavisno od njihovog međusobnog rasporeda.

Za bilo koji od ova dva metoda moguće su sljedeće tri opcije:

Razlikovanje malih i velikih slova
  Ako je izabran ovaj vid, traga se za tačno specificiranu nisku; u suprotnom slučaju, ne bi se pravila razlika između malih i velikih slova.
Uobičajeni izrazi
  Ako je izabran ovaj vid, pretraživačka niska tretira se kao uobičajen izraz (u slučaju pretraživanja po ključnoj riječi, tretira se kao višestruk izraz).
Traži u TM
  Ako je izabran ovaj vid, pretražuju se sve memorije prevoda.

Pretraživanjem po tačnom terminu traži se fraza, tj. ukoliko je unijeto nekoliko riječi, one će biti pronađene samo ukoliko stoje u identičnom nizu. Pretraživanja po tačnom terminu liče na pretraživanja po "tačnom izrazu" pretraživačkih internet mašina kao što je Google.

Izaberi Pretraživanje po ključnoj riječi i unesi bilo koju količinu pojedinačnih riječi odvojenih razmacima i u bilo kojem rasporedu. OmegaT će prikazati listu svih segmenata u kojima postoje te riječi. Pretraživanje po ključnoj riječi liče na pretraživanja po "svim riječima" u pretraživačkim internet motorima kao što je Google.

# Korištenje džokera

Džoker znaci '`*`' i '`?`' mogu se koristiti kod pretraživanja po tačnom terminu kao i po po ključnoj riječi. Da bi se koristili džoker znaci, opcija uobičajeni izrazi ne smije biti selektovana, jer će se u suprotnom slučaju ovi znaci interpretirati kao specijalni znaci kod uobičajenih izraza.

Znak '*' važi za nulu ili više znakova (na primjer, traganje za rječju run*' će naći 'run', 'runs', i 'running').

Znak '?' važi tačno za jedan znak (na primjer, 'run?' će pronaći 'runs' i 'rung' ali ne i 'run' ili 'running').

Ukoliko želiš tragati za segmentima koji sadržavaju znake * ili ?, moraćeš preći na uobičajene izraze i izbjeći te znake tako što ispred njih umetneš obrnutu kosu crtu ('\'), tj. 'x\*y' 'x\*y' za pronalaženje 'x*y' i 'x\?`y`' za pronalaženje `x?y`'.

# Korištenje uobičajenih izraza

Pretraživanje pomoću uobičajenih izraza predstavlja moćno sredstvo za nalaženje više lokacija određene niske. Slično je pretraživanju pomoću džokera, ali je mnogo fleksibilnije.

Uobičajeni izrazi za upotrebu u pretraživanju su oni koje podržava Java. Kratak pregled se nalazi u dodatku Konstrukcije uobičajenih izraza.

Za bliže informacije, konsultuj http://java.sun.com/j2se/1.4.2/docs/api/java/util/regex/Pattern.html.

Jednostavne savjete možeš naći na internetu (na primjer http://www.regular-expressions.info/quickstart.html.)

# Prikaz rezultata pretraživanja

Pritiskom na dugme "Traži" pošto si prethodno unio/unijela nisku u polje za traganje, prikazaće se svi segmenti koji u sebi sadrže predmetnu nisku. Pošto OmegaT sve istovjetne segmente obrađuje pod jednim jedinim entitetom, prikazan se samo prvi jedinstveni segment.

Segmenti su prikazani prema redoslijedu njihovog rasporeda u projektu. Prevedeni segmenti biće prikazani tako da je originalni tekst iznad a prevedeni tekst ispod. Neprevedeni segmenti će biti prikazani samo u vidu originalnog teksta.

Možeš kliknuti po segmentu i tako ga otvoriti u Editoru radi izmjena. Potom se možeš vratiti na Okno za pretraživanje i preći na sljedeći segment koji želiš modifikovati. Ovakve radnje su korisne kad je u pitanju opsežno uređivanje terminologije.

Napomene pravne prirode