# Obezbjeđivanje protiv gubitka podataka

OmegaT je robusna aplikacija. Međutim, pri radu sa OmegaT, kao što se to mora činiti pri radu s bilo kojom drugom aplikacijom, uvijek bi se moralo voditi računa da se ne pogube podaci.

Kad prevodiš svoje datoteke, OmegaT sav tvoj rad spašava u memoriju prevoda u podirektorijumu `/omegat` .

Pri svakom otvaranju i ponovnom učitavanju projekta, OmegaT takođe u istom podirektorijumu, sačinjava rezervnu kopiju u `project_save.tmx.YEARMMDDHHNN.bak`. `YEAR` predstavlja četvorocifrenu godinu, `MM` je mjesec, `DD` dan u mjesecu, `HH` i `NN` su sati i minuti momenta kada je prethodna memorija prevoda bila spašena.

Ako ti se čini da si izgubio/la svoj prevod, slijedi ovaj postupak:

1. zatvori projekt
2. preimenuj postojeću datoteku `project_save.tmx` u nešto što ćeš lako pamtiti (na primjer `project_save.tmx.privremena`)
3. između više backup-a prevodne memorije, odaberi neku za koju ti se čini da sadrži podatke koje tražiš
4. preimenuj je u `project_save.tmx`
5. otvori projekt

Da bi izbjegao/la gubitke važnih podataka:

- Nanosi kopije datoteke `/omegat/project_save.tmx` na neku backup podlogu, kao što su CD ili DVD.
- Sve dok se dobro ne upoznaš sa radom na OmegaT, u redovnim vremenskim razmacima sačinjavaj prevedene datoteke i provjeravaj da li prevedena datoteka sadrži najnoviju verziju tvog prevoda.
- Posebno vodi računa kad nešto mijenjaš kod datoteka u izvornom direktorijumu `/source` dok se pritom, s prevođenjem nalaziš još uvijek usred projekta. Ako je izvorna datoteka promijenjena posle početka prevođenja, može se desiti da OmegaT ne može pronaći neki već prevedeni segment.
- Započni sa prevođenjem uz konsultovanje ovih tekstova za pomoć. Ukoliko naiđeš na teškoće, pošalji poruku na OmegaT mailing listu korisnika. Ne ustručavaj se ni od postiranja poruke na jeziku koji najbolje poznaš.

Napomene pravne prirode