| Зьмест | папярэдняе: Спалучэньні клявішаў | наступнае: Выкарыстаньне розных шрыфтоў і альфабэтаў

# Рэдагаваньне тэкстаў з тэгамі (разьметкай)

## Праца з тэгамі

OmegaT адлюстроўвае фарматаваньне тэксту ў файлах падтрыманых фарматаў (у цяперашні час HTML, XHTML і OpenOffice.org/StarOffice) у выглядзе тэгаў. Тэгі, паказваныя ў OmegaT, адрозьніваюцца ад выкарыстаных зыходнымі праграмамі; OmegaT робіць унутранае канвэртаваньне, а затым зваротнае канвэртаваньне пры кампіляцыі.

З тэгамі трэба быць пільнымі. Калі іх выпадкова зьмяніць, можа быць парушанае фарматаваньне канчатковага файла. У найгоршым выпадку файл наогул ня будзе адчыняцца, у прыватнасьці, гэта здараецца з файламі OpenOffice.org.

Хаця з дапамогай OmegaT немагчыма дадаваць фарматаваньне, існуюць пэўныя магчымасьці кіраваньня існуючым фарматаваньнем.

### Маніпуляцыя тэгамі ў файлах OpenOffice.org

Тэгі ў файлах OpenOffice.org нельга зьмяняць. Гэтыя тэгі нельга выдаляць, множыць, нельга зьмяняць іх пасьлядоўнасьць. Можна перамяшчаць або касаваць тэгі.

#### Перамяшчэньне тэгаў

Можна перамяшчаць тэгі ў іншую частку сэгмэнта; аднак нельга мяняць іхні парадак.

#### Касаваньне тэгаў

Зьмяшчаючы тэгі адзін адразу пасьля іншага, іх можна такім чынам касаваць.

Напрыклад, калі замяніць:
  `Тэкст набраны <f0>курсівам</f0>`
  на
  `Тэкст набраны <f0></f0>курсівам`

фактычна гэта скасуе фарматаваньне курсівам.

### Маніпуляцыя тэгамі ў файлах HTML

Пачатак фарматаваньні пазначаецца адчыняльным тэгам у форме <xx>, а канец фарматаваньня — адпаведным зачыняльным тэгам </xx>. Усе зьмяненьні фарматавальных тэгаў павінны рабіцца з абодвума тэгамі ў пары.

Можны выдаляць, дубляваць тэгі, мянять іхні парадак або ўкладаць адзін у аднаго.

#### Выдаленьне тэгаў

Напрыклад, каб выдаліць курсіўнае напісаньне з
  `Тэкст набраны <f0>курсівам</f0>`

проста выдалеце тэгі <f0> і </f0>.

#### Дубляваньне тэгаў

Напрыклад,
  `Тэкст набраны <f0>курсівам</f0>, і гэты <f0>таксама</f0>`

тут фарматаваньне ўжыта да слова «курсівам» і да слова «таксама».

#### Зьмяненьне парадку тэгаў

Напрыклад,
  `Гэты тэкст набраны <f0>курсівам</f0>, а гэты тэкст з <f1>падкрэсьліваньнем</f1>`
  можна зьмяніць на
  `Гэты тэкст набраны з <f1>падкрэсьліваньнем</f1>, а гэты тэкст набраны <f0>курсівам</f0>`

#### Укладаньне тэгаў

Напрыклад,
  `Тэкст набраны <f0>курсівам</f0>, гэты тэкст з <f1>падкрэсьліваньнем</f1>`
  можна зьмяніць на
  `Тэкст набраны <f0>курсівам, <f1>а гэты тэкст таксама з падкрэсьліваньнем</f1></f0>`

Тэгі не павінныя перакрывацца.

Напрыклад,
  `Гэты тэкст набраны <f0>курсівам, гэты тэкст таксама з <f1>падкрэсьліваньнем</f0>, гэты тэкст з падкрэсьліваньнем, але не курсівам</f1>`

недапушчальна і прывядзе да пашкоджаньня файла. Калі ўставіць адчыняльны тэг, а затым яшчэ адзін адчыняльны тэг, зачыняльны тэг да другога адчыняльнага тэга павінен быць устаўлены да зачыняльнага тэга да першага.

## Праверка тэгаў

Функцыя праверкі тэгаў (Сэрвіс > Праверка тэгаў) выяўляе тэгі, якія былі зьмененыя (выпадкова або наўмысна), і паказвае закранутыя сэгмэнты.

| Зьмест | папярэдняе: Спалучэньні клявішаў | наступнае: Выкарыстаньне розных шрыфтоў і альфабэтаў