Appendix C. OmegaT, Projecto in equipas
Prev |  | Next

# Appendix C. OmegaT, Projecto in equipas

## 1. Controlo del version - introduction

Le traduction in equipa (facite in collaboration) offerite per OmegaT es basate sur le function de controlo del version o de revision, largemente usate per le communitates de software pro mantener le controlo del cambios al codice de un programma e permitter le collaboration sin impedimentos intra le membros del equipa de disveloppamento. OmegaT supporta duo del popular 'systemas de controlo de version' (Version Control Systems = VCS in pauco), "Subversion" ex Apache frequentemente abbreviate in SVN, secundo le nomine del commando svn) e Git. Le avantages de un systema VC pro un equipa de traductores in breve es le sequente:

- Plure membros del equipa pote operar re le projecto de traduction simultaneemente sin interferentia reciproc

- Illes pote compartir material in commun, como la memorias de traduction del projecto e su glossarios

- Cata tres minutas, normalmente, un version renovate del datos compartite es disponibile al resto del equipa

- Le systema gere le controlo de version pro le datos in commun

- Le conflictos - per exemplo traductiones alternative del mesme segmento o entrata del glossario - pote esser examinate, resolute e mergite

Le terminos sequente, a usar in le texto in basso, merita un breve explication:

- Le server VCS - id es le server SVN o le GIT es le ambiente ubi le material commun es conservate e mantenite sur le rete. Le servitor pote exister in le rete local, ma in le majoritate del casos illo essera disponibile sur interrete, id es via un adresse URL. Un membro del equipa, le administrator del projecto, necessita cognoscer le tractamento del latere del server, id es le labor re le preparation del ambiente, como importar le projecto OmegaT, como assignar le derectos de accesso pro e membros del equipa, como resolver le conflictos et cetera.<t13/>.

- Le cliente VCS: Pro tu interfacie con le servitor debe esser installate un cliente SVN o Git sur le computatores del "administratores del projecto" implicate in le projecto OmegaT. Clientes multo popular pro le ambiente Windows es TortoiseSVN e TortoiseGit. Altere systemas operative (Linux, OS X) offere pacchettos simile.

- repositorio: le posto ubi le material compartite es salvate e mantenite, sia sur un rete a accesso local sia in interrete. Le membros del projecto se connecte con illo via lor cliente VCS.

- checkout: le operation que crea un copia functionante ex le repositorio in tu computator local. Le servitor retene le informationes discargate durante le checkouts, de maniera que plus tarde le consignas al servitor (vide in ultra) poter esser exequite in un maniera ordinate.

- consigna: un vice que un nove version local del material discargate es preste, on pote la consignar al repositorio e assi render la disponibile al resto del equipa. Le servitor assecura se que omne cambios que conflige, per duo membros que opera sur le mesme contentos discargate, essera resolute.

- administrator: le persona responsabile del creation e del mantenimento del deposito, id es le cura del labor del latere del servitor. Pro evitar problemas, sol un persona deberea haber iste privilegios al minus initialmente.

- usator: un membro del equipa, que collabora sur le projecto commun.

## 2. Participar a un projecto usante SVN

Il ha duo possibilitates pro exequer un servitor SVN: tu pote installar SVN sur tu proprie servitor o tu pote usar un servicio hospite. Quando tu usa un servicio externe tu debe esser al currente del implicationes possibile in terminos de confidentialitate, pois que tu es cargante le documento original sur un servitor foras de tu controlo directe. Alias, pro evitar iste question, tu pote preparar un servitor SVN private, per exemplo si tu ja ha un server Apache que include le software in question (per exemplo VisualSVN).

Un vice que le servitor SVN is disponibile, le administratores del projecto debe installar localmente un cliente SVN, pro gerer le contentos del projecto sur lor computatores. Pro Windows nos recommenda TortoiseSVN. Pro Mac tu pote discargar le cliente per exemplo ex SourceForge, Pro Linux vide Subversion Commands and Scripts.

### 2.1. Crear un repositorio

Le procedura presentate ci fide sur le servitor SVN gratuite (limitate a 2 usatores) offerite per ProjectLocker. Nota: le creator del repositorio ha implicitemente le privilegios del administrator pro le repositorio create. In prime loco signa in le sito o - si il es vostre prime vece sur le sito, que vos registra pro illo e que vos nota vos nomine del usator e contrasigno pro le futur projectos.

1. Crear un nove projecto sur ProjectLocker<t0/> <t1/>2.

2. Scriber le nomine e le description del repositorio. ( `OmegaT` e `Localisation de OmegaT SL`in le exemplo utilisate ci)

3. Elige SVN.

4. Clicca Crear Projecto

Aperi le vista Projectos pro tu conto. Le URL monstrate sub Servicios de Projecto essera usate per SVN pro connecter le clientes al servitor SVN que tu ha justo establite. Isto es alsi le loco pro adder membros del equipa al projecto e assignar a illes lor privilegios. Nota que le membros del equipa debe esser registrate antea, ante que tu pote adder illes al projecto (Nota: in le version gratuite de ProjectLocker on es permittite sol duo usatores per projecto).

Le projectos pote esser tractate secundo tu stilo de disveloppamento e tu necessitates. Como in le caso del projectos de OmegaT, tu necessitara repositorios separate pro pares de lingua differente. Intra un par de lingua date il es optime servar subjectos vel clientes differente como repositorios separate. Le alternativa es haber un singule repositorio con sub plicas`Project1`, `Project2`, etc., e le material commun via plicas `tm`, `glossary` e `dictionary` commun.

Pro le exemplo monstrate ci nos decideva pro le projecto OmegaT uno - un sol repositorio pro rationes de simplicitate.

### 2.2. Como importar le projecto al deposito SVN - Windows

Le deposito es vacue in iste momento. Crea in prime loco un plica cliente sur tu disco dur. Crea un plica vacue, ubi tu retenera tu projecto e clicca con le dextere sur illo. Elige TortoiseSVN > Checkout. Appare le fenestra de dialogo sequente:

Inscribe le URL, supplite per ProjectLocker, in le campo URL of repository. Assecura te que le campo Checkout directory es correcte, id es illo specifica le plica vacue que tu ha create, e pulsa OK. Un vice que le operation ha finite, tu pote controlar le plica dicite: illo deberea ora continer un sub plica .svn e un placa OK verde sur su icone monstrara, que le contentos del plica son renovate:

In le grado successive, nos addera le files OmegaT al plica local. Le files sequente debe esser in commun inter le membros del equipa e assi debe ser includite in omne caso:

- le file del projecto omegat - `omegat.project`

- le memoria de traduction - `omegat\project_save.tmx`

- le contentos del plica fonte

- le definition del filtros projecto-specific - `omegat\filters.xml`

Le administrator pote decider pro comprender le plicas sequente e lor contentos assi como: `tm`, `glossary` e `dictionary`. Etiam `ignored_words.txt` e `learned_words.txt` in le plica `omegat` poter esser conveniente compartir e mantener al nivello del equipa. Evitar in omne caso de adder files `bak`, `project_stats.txt` e `project_stats_match.txt`, in le sub plica `omegat`, pois que facerea los sin alicun necessitate ni profito justo inflar le repositorio Tu pote desirar applicar lo identic al plica `target` e su contentos.

Post copiate le files necessari in le plica checkout tu remarcara que su icone cambiava: le placa OK verde cambiava a un signo de exclamation rubre, marca del cambio in le copia local del deposito. Le duo grados sequente renovara le version del server:

- adde le files copiate al version local del repositorio: clicca con le dextero sur le plica checkout local e selige TortoiseSVN > Add. In le fenestra de dialogo que se displica, lassa omne optiones ut jam arrangiate e clicca OK. Le Adde es finite! un fenestra, simile a illo sequente apparera:

  Le contentos del plica checkout essera marcate in consequentia:

- consignar le cambios local al server: clicca con le dextero sur le plica del checkout local e selige SVN Commit.... Le fenestra de Commit - se displica, vide in sequito. Controla le cambios a facer - id es le plicas e le files addite in iste caso.

  Inscribe un message appropriate in le fenestra message e pulsa OK. Se aperira le fenestra Commit e monstrara le progresso del commando commit. Illo committera in prime loco le contentos currente al deposito del server e pois renovate le copia local del deposito - id es le contentos del sub plica .svn - de maniera que illo es renovate con le ultime version del deposito.

- renova le files local ex le copia local del deposito - le cambios recipite del deposito del servitor demora intra le sub plica .svn ma non ancora in le files e plicas mesme. Pro renovar le files local , clicca con le pulsante dextere sur le plica del checkout e selige SVN Update. Controla le contentos del plica pro confirmar que le copia local del repositorio e le files e plicas correspondente corresponde al ultime version del servitor:

## 3. Usar le projecto in equipa in OmegaT

Un vice que le projecto in equipa es preparate, le membros del equipa debe sol acceder al projecto in equipa con OmegaT. In prime loco, illes necessita usar Projecto > Discargar le projecto in equipa. Isto in realitate face un checkout del projecto in un plica local. Le credentiales es registrate, assi non necessita inserer los cata vice. Sub Linux, si OmegaT demanda ancora pro tu credentiales, tu pote marcar le cassa de marca Fortia le salvamento del contrasigno como texto plan.

Pro le uso ulterior, toto lo que necessita es aperir le projecto como qualcunque altere projecto OmegaT. OmegaT recognoscera que illo es un projecto in equipa, e synchronisara omne cosa automaticamente, tote le tres minutas, normalmente.

Prev |  | Next
Appendix B. Vias breve de claviero in le editor | Home | Appendix D. Tokenizers